Аллоҳ таоло севикли Пайғамбаримиз Муҳаммад соллаллоҳу алайҳи васаллам орқали Ислом динини юборди. Ислом динига эргашувчиларга “мўмин-мусулмон” дейилади. Мусулмон бўлиш учун Аллоҳ таолога, фаришталарига, китобларига, пайғамбарларига, охират кунига, тақдирига, ўлгандан сўнг тирилишига иймон келтириши керак.\nИймон – эътиқод\nПайғамбаримиз Муҳаммад соллаллоҳу алайҳи васаллам Аллоҳ таоло томонидан келтирган нарсаларга тил билан иқрор этиб, қалб билан ишонишга иймон дейилади.\nلٰآ اِلٰهَ اِلَّا اللّٰهُ مُحَمَّدٌ رَسُولُ اللّٰهِ\n"Аллоҳ таолодан ўзга илоҳ йўқдир. Муҳаммад соллаллоҳу алайҳи васаллам Аллоҳ таолонинг элчисидир".\nالشَّهٰادَةُ: اَشْحَدُ اَنْ لٰآ اِلٰهَ اِلَّا اللّٰهُ وَ اَشْحَدُ اَنَّ مُحَمَّدًا عَبْدُهُ وَ رَسُولُهُ\n"Аллоҳ таолодан бошқа илоҳ йўқдир ҳамда Муҳаммад соллаллоҳу алайҳи васаллам Аллоҳ таолонинг қули (бандаси) ва элчисидир деб гувоҳлик бераман".\nاٰمَنْتُ باللّٰهِ وَ مَلٰآئِكَتِهٖ وَ كُتُبِهٖ وَ رُسُلِهٖ وَ الْيَوْمِ الْاٰخِرِ وَالْقَدَرِ خَيْرِهٖ وَ شَرِّهٖ مِنْ اللّٰهِ تَعٰالٰى وَ الْبَعْثِ بَعْدَ الْمَوْتِ\n"Аллоҳ таолога, фаришталарига, китобларига, пайғамбарларига, қиёмат кунига, яхшилик ва ёмонлик Аллоҳ таолодан эканига ҳамда ўлгандан сўнг қабрдан қайта тирилишга имон келтирдим".\nАллоҳ таолога ишониш – иймон келтириш:\nАллоҳ таоло ёлғиздир. Унинг тенги, ўхшаши йўқдир. Барча комил сифатларга эгадир. Аллоҳ таоло бутун оламни йўқдан пайдо қилган Зотдир.\nФаришталарга ишониш (иймон келтириш):\nФаришталар Аллоҳ таолонинг қулларидир. Ҳар вақт Аллоҳ таолога ибодатдадирлар. Улар гуноҳ қилмаслар. Ўзларига буюрилган хизматлари ила шуғулланурлар.\nКитобларга иймон келтириш:\nАллоҳ таолонинг пайғамбарлар орқали юборган китоблари ҳақдир:\nТаврот Мусо алайҳиссаломга, Забур Довуд алайҳиссаломга, Инжил Исо алайҳиссаломга, Қуръони карим Пайғамбаримиз Муҳаммад алайҳиссаломга юборилгандир. Қуръони шариф нозил бўлгандан сўнг, аввалги китобларга амал қилиш бекор қилинди. Фақат Қуръони каримга то қиёматгача амал қилинади.\nПайғамбарларга иймон келтирмоқ\nПайғамбарлар Аллоҳ таоло томонидан юборилган элчилардир. Булар бошқа одамларга ўхшасалар ҳам, гуноҳ қилмаслар. Энг аввалги пайғамбар Одам алайҳиссалом ва энг сўнггиси Пайғамбаримиз Муҳаммад соллаллоҳу алайҳи васалламдирлар. У зот алайҳиссаломдан сўнг бошқа пайғамбар келмас.\nОхират кунига иймон келтирмоқ\nБу дунё йўқ бўлиб кетади, қиёмат куни келади. Қиёмат кунида бу дунёда қилган барча ишлар тўғрисида сўроқ бўлади. Яхши ва ёмон амалларига қараб жазо ва мукофот берилади. Яхши бандалар жаннатга кириб, роҳат ва фароғатда бўладилар. Ёмон бандалар эса жаҳаннамда қийноқ ва азобда бўладилар.\nКиритилган вақти: 02/03/2021 10:09; Кўрилганлиги: 61\nМатериал манзили: https://sammuslim.uz/press/news/soglom-etiqod-saboqlari-iymon\nЧоп этилган вақт: 21/04/2021 06:04


Ёш ва умидли хонанда Зафира муҳлислар эътиборига тушмоқда » PopCorn.uz - Шоу Бизнес олами хақиқати\nЁш ва умидли хонанда Зафира муҳлислар эътиборига тушмоқда\nСана: 11.12.2014 1586 қайноқ\nСанъат оламига қадам қўйганига кўп бўлмаган бўлса-да, ўзининг истеъдоди билан эл назарига тушаётган хонанда Зафира, бирин-кетин янги қўшиқлар яратиб, тинмай ижод қилмоқда. Мухлислар эътиборига тушиш осон эмаслигини ҳис этган ҳонанда қўшиқлар яратишда ноанъанавий мавзуларни танламоқда.\nМисол учун, қизларнинг кам учрайдиган исмлари ҳақида куйлаётган эркак хонандаларга жавобан йигитларнинг ноёб исмлари ҳақида қўшиқлар яратди. Бундан ташқари яқинда тайёр бўлган “Ноз қилади” номли таронанинг мавзуси ҳам ўзгача бўлиб, айрим вақтларда арзимаган гапга аразлайдиган йигитларга нисбатан куйланган экан. Истеъдодли ҳонанда Зафира, оз фурсат ичида бир қатор тароналар яратган, улардан “Ҳайдар ака”, “Моможон” каби қўшиқлари радиотўлқинлар орқали янграмоқда.\nБугун сайтимиз ва YouTube даги rizanova.uz канали орқали Зафиранинг “Ёмонман” таронасига ишланган клипи эътиборингизга ҳавола этилмоқда. Мазкур таронанинг сўзи Фазлиддин Раҳмоновга тегишли бўлиб, мусиқа ва аранжировкасини Жасур Кенжаев амалга оширган.\nЯқинда Зафира бошқа тароналардан фарқли равишда сокин мусиқали “Суянгим келди” номли янги қўшиқ яратди. Мусиқа борасида доимий ижодий хамкорлари Жасур Кенжаев ҳамда Фазлиддин Раҳмонов билан ижод қилаётган Зафира клип яратиш борасида Темур Примқулов билан маслаҳатлашган ҳолда ишламоқда.\nТез кунда Зафиранинг “Суянгим келди” номли янги қўшиғи ва унга ишланган видеоклип “Ўзбегим таронаси” радиоси ҳамда сайтимиз орқали премьера этилади, кузатиб боринг.\nolim 11 12 2014 09:52\nYogeeee jaaa el nazariga tushmagandirla hali\numida 11 12 2014 09:52\nmen tanimas ekanman\nmadina 11 12 2014 09:53\nZemfira qivormabtilade isimlarini\ngulilola 11 12 2014 09:54\nqoshiq primyerasidan song tinglab albatta baho beramiz\nFarhod 12 12 2014 00:50\neeeee bu anuv qizkuu Haydar akaaaaa dip ashula etgan!


Коронавирусни симптомсиз кечираётганларга мутахассис тавсияси - zarnews.uz\n➖ Ишхонада тест ўтказилганда менда коронавирус инфекцияси аниқланди. Аммо ҳеч қандай симптомлар йўқ, ўзимни яхши ҳис қиляпман. Ишхонада манфий натижа чиқмагунга қадар ишга чиқмаслигимни айтишди. Оила боқувчисиман, пул топишим керак. Қанча вақт ишга чиқмаслигим керак?\nУшбу савол юзасидан АОКАда бўлиб ўтган брифингда Коронавирусга қарши курашиш штаби аъзоси Севара Убайдуллаева маълумот берди:\n➖ Сиз 5-7 кун давомида ўзингизни изоляция қилишингиз, нафақат ишга чиқмаслик, балки оила аъзоларингиздан ҳам алоҳидаланишингиз керак.\nСўзларингизга қараганда, сизда касаллик симптомсиз кечяпти. Тўғри, сизда ҳеч қандай белги йўқдир, аммо барибир атрофдагилар учун хавфли бўлишингиз мумкин. Ўткир нафас касалликларини келтириб чиқарувчи бошқа инфекциялардан фарқли равишда коронавирус бурун ва томоқ йўли оқсиллари билан бирлашиб, ҳужайраларга кириб олади ҳамда 7-10 кун давомида бурун бўшлиғи ҳужайларида сақланади ва кўпаяди. Оқибатда инсон касаллик ташувчисига айланади.\nҚанчалик қийин бўлмасин 5-7 кунга ўзингизни изоляция қилинг ва 7 кундан сўнг ПЗР тестни қайта топширинг. Унга қадар оилавий шифокорга мурожаат қилиб, унинг назоратида бўлинг, карантин ва шахсий гигиена қоидаларига риоя қилинг. Агар уйда изоляциянинг имкони бўлмаса, бошқаларга юқтирмаслик учун ниқобни ечмасликка ҳаракат қилинг.


Ўзбек академиги АҚШлик талабаларга сабоқ бермоқда - Уч илдиз\nИлгари ўзбек ёшлари хорижда, айниқса, Америка Қўшма\nШтатларидек улкан давлат олий таълим муассасаларида таҳсил олиб келишларига масрур юрардик. Эндиликда ўша мамлакатларнинг талабалари Ўзбекистонда таҳсил олаётганларидан ҳам ғурурлансак арзийди.\n– АҚШ олий таълим муассасаларининг дунёдаги ривожланган давлатлар университетлари билан талабалар алмашинувини амалга ошириш марказини ташкил этганмиз,– дейди мазкур марказ раҳбари, Колифорния университети профессори, математика фанлари доктори Зойир Иброҳимов.– Бу йил хорижда математика фани бўйича икки ойлик малака ошириш бўйича 3-курс талабалари ўртасида танлов эълон қилинди. Унда иштирок этишган АҚШнинг турли университетларидан 10 нафар энг иқтидорли талабалар танлаб олинди. Улар математика фанининг ватани ҳисобланган – Ўзбекистонни кўриш орзусида эдилар. Ана шу орзуларига эришган АҚШлик талабалар июнь-июль ойларида Ўзбекистон олий таълим муассасаларида таҳсил олиши режалаштирилган.\n– Ўзбекистон – биз тасаввур этгандан ҳам мўъжизакор мамлакат экан,– дейди АҚШлик талаба Алекс Нолте.– Дунёга машҳур Хива, Самарқанд ва Бухоро шаҳарларига мафтун бўлдик. Бу қадимий ҳамда ҳайратомуз шаҳарлар математика илмининг ҳосиласидир. Демак, шу юртда яшаган алломалар илм-фаннинг қудрати қандай мўъжизалар яратишга қодирлигини намойиш этганини дилдан ҳис этдик.\nNext story Журфак бўстонида очилган гуллар\nPrevious story Ҳақиқий шогирданинг дил сўзлари


Душанба 18-Ноябр 2019\n«ТУРОН»ДА ГУЛЛАР ЭНДИ ДОИМ ЯШНАЙДИ\nГазетамизда мақола эълон қилингандан сўнг «Турон» ахборот-кутубхона марказида улкан ўзгаришлар бошланди\n«Оила даврасида» газетасининг жорий йил 17 майдаги 20-сонида «Бир асрлик кутубхона ўқувчиларни ва эътиборни кутмоқда» сарлавҳали мақола чоп этилган эди.\nУнда улкан маънавий бойликка эга зиё масканига масъул мутасаддилар, зиёлилар ва кенг жамоатчиликнинг эътиборини қаратиш, ёшларнинг бу бебаҳо меросдан янада кенгроқ фойдаланиш имкониятини яратиш борасида сўз борган эди.\nБугунги кунда Президентимиз ташаббуси билан юртимизда аҳолининг китобхонлик маданиятини янада ошириш, хусусан, ёшларнинг мутолаага бўлган қизиқишини кучайтиришга давлат сиёсати даражасида улкан эътибор қаратилмоқда. Буни мақола эълон қилингандан сўнг тегишли вазирлик ва идоралар томонидан тезкор муносабат билдирилиб, бир асрлик кутубхона тақдири ҳеч кимнинг эътиборидан четда қолмаслигида ҳам кўриш мумкин.\nМутасаддилар ташриф буюришди\nЖорий йилнинг 22 май куни «Турон» ахборот-кутубхона марказига Ўзбекистон Матбуот ва ахборот агентлиги, Алишер Навоий номидаги Ўзбекистон Миллий кутубхонаси, Республика ахборот-кутубхона маркази мутасаддилари ташриф буюришди.\n— «Турон» ахборот-кутубхона маркази юртимиздаги энг узоқ тарихга эга зиё масканларимиздан бири ҳисобланади, — дейди Ўзбекистон Матбуот ва ахборот агентлиги Бош директорининг биринчи ўринбосари Собир ШУКУРОВ. — Ўқувчиларга унинг бой ресурсидан унумли фойдаланиши учун етарли даражада қулайлик ва шарт-шароит ташкил этиш бугун ҳар қачонгидан ҳам муҳим масала бўлиб турибди. Сабаби, бу кутубхонада катта ададдаги нодир манбалар сақланади. Ҳозирда кутубхонада фойдаланувчиларга хизмат кўрсатишни янада кенгайтириш, масофадан туриб кутубхонадан фойдаланишни ташкил этиш чоралари кўриляпти. Энг муҳими, «Турон» ахборот-кутубхона маркази ўзининг қадимий салоҳиятини сақлаб қолган ҳолда замонавий хизмат кўрсатади.\nКуни кеча Матбуот ва ахборот агентлиги томонидан миллий ва жаҳон адабиёти, илмий-оммабоп нашрлардан иборат 1000 дан ортиқ адабиётлар жамланмаси ушбу кутубхона фондига тақдим этилди. Кутубхонага келаётган даврий нашрлар янада кўпайтирилиб, китобхонлар «Халқ сўзи», «Правда Востока», «Овози тожик», «Нурлы жол», «Қишлоқ ҳаёти», «Жамият», «Маърифат», «Ҳуррият», «Ёшлар овози», «Ўзбекистон адабиёти ва санъати», «Оила даврасида» каби газеталар, «Жаҳон адабиёти», «Тафаккур», «Ёшлик» журналлари билан доимий танишиб боришлари учун шароитлар яратилди.\nАхборот технологиялари ва коммуникацияларини ривожлантириш вазирлиги томонидан китобхонларга қулайлик яратиш мақсадида зарур тезликдаги интернет билан таъминланди. Кутубхонада Wi-Fi ҳудуди ташкил этилиб, барча китобхонлар ундан бемалол фойдалана олади.\nБўлаётган ишлардан оддий китобхон қаторида кўп қувондик. Зеро, доим ҳам матбуот бонгига нисбатан барча соҳада бундай эътибор бўлавермайди. Бундан мақолада кўтарилган яна бир масала: яқин келажакда кутубхонанинг узоқ туман ва қишлоқларга зиё етказувчи библиобусларга эга бўлишига ҳам амин бўлдик.\nЖорий йилнинг февраль ойида Президентнинг тегишли фармони билан республикадаги барча ахборот-кутубхона марказлари Алишер Навоий номидаги Ўзбекистон Миллий кутубхонаси таркибига ўтказилиши ҳам соҳада катта ўзгаришлар кутилаётганидан даракдир. Буни биргина жорий йилда ушбу кутубхонага янги китоблар сотиб олиш учун ажратиладиган маблағ ўтган йилларга нисбатан сезиларли миқдорда кўпайганида ҳам кўриш мумкин.\nКитобхонга ноёб қулайлик\n— Узоқ тарихга эга кутубхонамизнинг бошқаларга намуна бўладиган жиҳатлари кўп, — дейди марказ раҳбари Дилдора АБДУАЗИЗОВА. — Масалан, бундан бир неча йил олдин тарихда ўзбек хотин-қизларининг ўрни мавзусида илмий изланиш олиб бораётган америкалик тадқиқотчиси мазкур кутубхонага келган эди. Табиийки, унга аниқ тарихий манбалар, у ердаги маълумот ва фикрлар зарур. Республикамизда биринчилар қатори тўпланган тажриба асосида кутубхона ходимлари томонидан тадқиқотчига библиографик кўрсаткич тайёрлаб берилди. Яъни, унга зарур бўлган мавзу нашрлар кесимида, нашр чоп этилган йил, унинг сони ва мақола сарлавҳасигача аниқ берилган библиографик маълумотнома тайёрланди. Ундаги тарихий манбаларнинг араб ёки лотин имлосида экани эътиборга олинса, ишнинг кўламини тасаввур қилиш қийин эмас. Олим кутубхона ходимлари фидойилигидан ҳайратда қолди: у бу маълумотларни топишга камида бир йил вақти кетишини яхши биларди. Ҳа, АҚШдан келган тадқиқотчи Ўзбекистон кутубхоначилигида бундай тизимли ишни кутмаганди.\n— Кутубхонада библиографик маълумотлар базаси, библиографик кўрсаткич тузиш фаолияти йўлга қўйилган, — дейди Ахборот-кутубхона маркази директори ўринбосари Наргиза КУЗИБАЕВА. — 2010 йилда республикамизнинг етакчи газеталаридан бўлган «Иштирокиюн», «Қизил байроқ» ва «Туркистон» газеталарининг 1918 — 1924 йиллардаги сонларида эълон қилинган мақола ва хабарларнинг изоҳли библиографиясини ўз ичига олган «Миллий матбуот фиҳристи» номли библиографик кўрсаткич тайёрланиб чоп этилди. Ушбу нашр республикамиздаги кўпгина кутубхоналарга тарқатилди.\nБу тажриба давом эттирилиб, «Турон» кутубхонаси тарих саҳифаларида» номли библиографик кўрсаткич, «Шарқ ҳақиқати» газетасида 1928 — 1930 йилларда эълон қилинган мақолалар библиографияси, «Маориф ва ўқутғучи» журналида 1925 — 1930 йилларда чоп этилган мақолалар библиографияси каби қатор рисолалар чоп этилиб, ўқувчилар эътиборига ҳавола қилинди.\n«Турон» — маҳаллангизда\nТан олиш керак, кутубхона шаҳар марказидан анча четда. Қолаверса, у ерга борадиган жамоат транспорти ҳам кам. Шуни инобатга олиб, кутубхонанинг ўз ўқувчиларини тўплаш, китобхонликни тарғиб қилишдаги ташаббусларини республика бўйича ёйиш ўринли эканига амин бўлдик.\n— Имкониятдан келиб чиқиб, пойтахтимиздаги Уруш ва меҳнат фахрийлари учун республика пансионатида, Чилонзор тумани ИИБ, Яшнобод туманидаги «Мумтоз», «Уйсозлар» МФЙда, 23-умумтаълим мактабида, бир неча мактабгача таълим муассасасида ва бошқа ташкилотларда кўчма кутубхоналар ташкил этилди, — дейди «Турон» ахборот-кутубхона маркази Ҳужжатларга ишлов бериш бўлими мудири Озода НАРЗУЛЛАЕВА. — Ҳозир уларнинг сони ўнтага етган. Кўчма кутубхоналарга ўқувчиларнинг қизиқишларини эътиборга олган ҳолда, фондимиздан ҳар бирига бир неча юзтадан бир неча мингтагача китоб ажратганмиз. Ушбу китоблар ўқиб бўлингач, қайтарилиб, ўрнига яна янги китоблар етказиб берилади. Бу ташаббус ўзининг катта самарасини бермоқда. Тасаввур қилинг, маҳаллангизда бевосита «Турон» кутубхонаси бўлса: китоблар оилавий — отадан ўғилга, онадан қизнинг қўлига ўтиб ўқилади. Хусусан, жорий йил биринчи чорагининг ўзида ушбу 10 кўчма кутубхонада 6500 тадан зиёд китоб ўқувчилар томонидан олинган.\nКутубхонамизда ёши улуғ ҳамда ногиронлиги бўлган шахслар учун ҳам шароит яратилган. Уларнинг эҳтиёжига кўра, китобларни ўзимиз сўралган манзилга етказиб беришни таъминлаймиз.\nГазетамизнинг ўтган сонида ноёб ва бой манбаларга эга мазкур кутубхона фаолиятини ёритишдан мақсадимиз бировни танқид қилиш ёки айблаш эмас, унга мутасаддилар ва жамоатчилик эътиборини қаратиш, кўп минг сонли китобхонларга янада қулайликлар яратиш зарурлигини таъкидлаш эди, холос. Бугун эса шу мақсадимизга оз бўлса-да, эриша олдик. Қолганини вақт кўрсатади.\n🕔22:58, 29.08.2019 ✔1197\n🕔18:43, 11.07.2019 ✔1350\n🕔11:27, 14.06.2019 ✔1387\n✔ 1197 🕔 22:58, 29.08.2019\n✔ 1350 🕔 18:43, 11.07.2019\n✔ 1387 🕔 11:27, 14.06.2019\n✔ 1408 🕔 15:41, 07.06.2019\n✔ 315 🕔 15:40, 07.06.2019


01:08 / 30.08.2016 4316\nШри-Ланка полицияси душанба куни мамлакат раҳбари Майтрипала Сирисенанинг сайтини бузиб кирган ва у ерда битирув имтиҳонларини кечиктиришга чақирувчи хабар қолдирган 17 ёшли ўсмирни қўлга олди, деб хабар беради Ассошиэйтед Пресс агентлиги.\n"Биз хакернинг ҳужумларини кузатдик ва бу назорат унинг Кадуганаввадаги уйига боришимизга сабабчи бўлди. Сайт дам олиш куни ҳужумдан сўнг ишламай қолди", — дейди маҳаллий полиция вакили.\nХакер сайтнинг асосий саҳифасини ўчириб юборган ва унинг ўрнига сайтда мамлакат раҳбаридан мактаблардаги якуний имтиҳон кунини кечиктиришини ёки истеъфога чиқишини талаб қилувчи хабар қолдирган.\nИсми ошкор этилмаган ўсмир компьютер ёрдамида амалга оширган жинояти учун ҳибсга олинди. Хабар қилинишича, уни 300 минг рупий (2000 доллар) миқдорида жарима, шунингдек, 3 йилгача қамоқ жазоси кутмоқда.\nДушанба куни Шри-Ланка президентининг расмий сайти қайта ишга туширилди.\nReuters: АҚШ Хитойнинг икки фуқаросини киберҳужумларда айблади\nШри-Ланканинг собиқ бош вазири лавозимига қайтадиган бўлди


Жаҳонгир Отажонов қўшиқларига нима сабабдан клип суратга олмаслигини айтди Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Жаҳонгир Отажонов қўшиқларига нима сабабдан клип суратга олмаслигини айтди 17:48, 04 октябрь 2016\tКуни кеча хонанда Жаҳонгир Отажонов 28-29 октябрь кунлари “Истиқлол” санъат саройида тақдим этиладиган “Куз гуллари” номли концерт дастури олдидан матбуот анжумани ўтказди.\nТадбир давомида журналистлар томонидан Жаҳонгир Отажоновга турли мазмундаги саволлар берилди. “Яқинда студияда жонли ижродан фойдаланиш борасида Олмонияда ўқиб келдим. Тўғрисини айтсам, бир неча йилдан буён студияда сайқалланган мусиқа садолари остида ашула ёзолмайман. Бу балки камчилигимдир... Фақат жонли мусиқа садолари остида қўшиқ ёзишим мумкин. Клип суратга олмаслигимнинг биринчи сабаби шу, яъни студияда ёзилмаган қўшиққа видео суратга олиб бўлмайди.\nБировларнинг фикри билан иш қилолмайман, бу менга ҳалал беради. Санъаткор халқ орқасидан эмас халқни ўз орқасидан эргаштира олиши керак, деб ҳисоблайман. Санъаткор халқ эшитадиган ашулани айтиши эмас, санъаткор куйлаган ашулани халқ эшитиши керак.”


Энди қариндошлар ҳам яраштирилмоқда\nДобавлено: 13.06.2019, 12:03\nБағдод туманининг Самандарак қишлоғида яшовчи Юлдашевлар оиласи 2017 йилга қадар аҳил-иноқ яшаб келишаётган эди. Оила боши Юлдашев Ўктамжон вафотидан сўнг ака-ука ва амаки жиянлар ўртасида ҳовлини эгаллаш бўйича можаролар бошланиб кетди. Аҳил оила девори ўртадан бўлиниб, марҳум ака-уканинг фарзандлари икки тарафдан ҳовлига эгалик қилиш учун судма-суд югура бошлашади.\nХусусун, фуқаролик ишлари бўйича Фарғона вилоят суди кассация инстанциясининг 12.03.2019 йилдаги 4-96/19-сонли ажримга асосан Самандарак қишлоғи Ҳунармандлар кўчаси 12а-уйнинг 1, 2, 4, 5-хоналари, айвоннинг 34,75 м2 қисми, веранда, дарвозахона, бостирма, молхона, навес, деворнинг 31.5 метр қисми Адхам Эргашевнинг фойдаланишида ҳамда 3, 6, 7, 8-хоналар, айвоннинг 33,55 м2 қисми, ҳожатхона ва деворнинг 28.4 метр қисми Муҳриддин Йўлдошевнинг фойдаланишига қолдирилган.\nШунингдек, фуқаролик иши бўйича жавобгар А.Эргашевдан даъвогар М.Йўлдошев фойдасига 13 млн. 322 минг сўм компенсация ундириш белгиланган.\nМазкур ижро ҳужжати Бюронинг Бағдод тумани бўлимига 05.04.2019 йилда келиб тушган ва давлат ижрочиси томонидан ижро иши юритуви қўзғатилган.\nБюро ходимлари Эргашевлар хонадонига мерос мулкни бўлиш ва конпенсация ундириш учун бир ўзлари ташриф буюришмади, балки Бағдод туман имом хатиби, маҳалла фаоллари билан биргаликда кириб боришди. Эргашевларга оила аъзолари берилган панд-насиҳатлар туфайли А.Эргашевдан М.Йўлдошев фойдасига 13 млн. 322 минг сўм компенсация пули тўлиқ ундириб берилди ва ва у меросни бўлиш фикридан қайтди. Асосийси, қариндошчилик ришталари сақлаб қолиниб, оила аъзолари яраштирилишига муваффақ бўлинди.\nБўлим томонидан юритиш ижро иши тамомланиб судга қайтарилди.


Шу билан бирга, журналист кадрлар малакасини юксалтириш, уларни ҳам моддий, ҳам маънавий жиҳатдан қўллаб-қувватлашнинг аниқ механизмлари шакллантирилаяптики, бу ҳам оммавий ахборот воситаларининг жадал тараққий топишини таъминламоқда.\nКеча ўз фаолиятини бошлаган “O‘zbekiston 24” ахборот-таҳлилий телерадиоканалини тизимда олиб борилаётган изчил ислоҳотларнинг ёрқин самараси, дейиш мумкин. Давлатимиз раҳбарининг жорий йил май ойида имзоланган тегишли қарорига кўра иш бошлаган ушбу телерадиоканал “Diyor” телеканали частоталарида эфирга узатилмоқда.\nАйтиш жоизки, “O‘zbekiston 24” замонавий ғоялар билан “суғорилган” илғор шаклдаги янгиликлар журналистикаси формати асосида ички ва ташқи сиёсатнинг долзарб масалалари бўйича бутун мамлакат ҳудуди бўйлаб 24 соат давомида узлуксиз тўғридан-тўғри эфирга чиқади.\nЯнги телерадиоканалда аксарияти юқори профессионал салоҳиятга эга бўлган 251 нафар ходим фаолият юритмоқда. Энг қувонарлиси, телерадиоканалнинг хорижда ҳам мухбирлик штатларини очиш режалаштирилган. Унга кўра, дунёнинг 9 та мамлакатидан “O‘zbekiston 24” учун махсус тўғридан-тўғри янгиликлар эфирга бериб борилади.\nПрезидентимиз Шавкат Мирзиёев Матбуот ва оммавий ахборот воситалари ходимлари куни муносабати билан йўллаган байрам табригида “Яқин кунларда иш бошлайдиган, кечаю кундуз узлуксиз фаолият олиб борадиган “O‘zbekiston — 24” телеканали миллий ахборот маконида ўз муносиб ўрнини ва ўз томошабинларини топади, деб ишонамиз”, дея алоҳида таъкидлаган эди. Ана шу тилак “O‘zbekiston 24” телерадиоканалининг келгуси фаолиятида муҳим омил бўлиб хизмат қилиши муқаррар.\nМазкур рукндаги бошқа мақолалар: « Замонавий Ўзбекистон тараққиётида янги саҳифа\tСолиқ маъмуриятчилигида тадбиркор манфаати устувор бўлади »


Тошкентда қиз талашиб, бир йигит ҳалок...\n04.02.2019 19:09 0 347\nКеча, 3 февраль куни соат тахминан 23:40 Миробод туманида жойлашган Сарикул кўчасида содир бўлган жанжал мудҳиш якун топди. Бу ҳақда Тошкент шаҳар ИИББ ахборот хизмати хабар берди.\nМаълум қилинишича, илгари судланган 22 ёшли Сулаймон С. ва 19 ёшли Сергей Ф. бир қиз устида талашиб жанжаллашиб қолади. Шунда Сергей жанжалда ёрдам сўраб ўртоқлари 21 ёшли Серикбай К. ва 16 ёшли Темур М.ни чақиради. Жанжал натижасида Сулаймон С. Темурга пичоқ уриб воқеа жойидан қочиб кетади. Тан жароҳати олган Темур М. шифохонага олиб борилади. Кўрсатилган ёрдамга қарамай, йигит вафот этган.\nҲодиса юзасидан Жиноят кодексининг 97-моддаси («Қасддан одам ўлдириш») бўйича жиноий иш қўзғатилган. Гумонланувчи қўлга олинган.\nТошкент жанжал қиз йигит\nҲуқуқ 10/11, 11:41


Бош саҳифа ҲикматномаИбратли ҳикоятларМаҳмуд ва ўтинчи чол ҳикояти\nСултон Маҳмуд лашкари билан овга чиқди. Бир муддат у лашкаридан ажралиб четга чиқди ва атрофни кузатди. Бир ўтинчи чолни кўрдики, эшагига ўтин ортиб, ҳайдаб борарди. Бирданига ўтинлари эшакдан тушиб кетди ва чол нима килишини билмай, бошини қашлади. Маҳмуд ўтинлари ағанаб кетган, ўзи бу ноиложликда қолган бечора одамни кўриб, унга яқинлашди ва деди:\n— Эй, беқарор одам, ёрдамлашиб юборайми?\nЧол хурсанд бўлиб, рози бўлди:\n— Эй, отлиқ мард, менга ёрдам берсанг, Аллоҳ сенга ёрдам беради, бундан мен фойда кўраман, аммо сенга зиён етмайди. Юзингдан яхшилигинг кўриниб турибди, юзи ёқимлилардан лутфу карам келса ажабланмас-лик керак.\nШоҳнинг қалбида карам жўш уриб, отдан тушиб, сочилиб кетган тиканли ўтинларни нозик қўллари билан қайта боғлаб, эшакка ортди ва маҳкам қилиб боғлади.\nКейин учқур отига миниб лашкари олдига келиб деди:\n— Ўтинчи чолни икки томондан шундай ўраб олингки, токи менга юзланмагунча бошқа йўл топмасин, — деди. Лашкарлар чолнинг орқа-атрофини ўраб олдилар ва у шоҳ ўтови томон юришга мажбур бўлди.\n— Бу золим лашкар менга бошқа йўлларни тўсди, нима қилсам экан, шоҳга рўбарў бўлишдан бошқа чора йўқ энди, — дерди. Чол эшагини ҳайдаб подшога яқинлашди, шоҳни кўриб таниди ва хижолатда қолди. Соябон остида ўзига таниш юзни кўриб, уятдан қийналиб, бошин ерга қўйди. Ичида деди:\n— Ё Раб, ҳолимни кимга айтай, Маҳмудни ўз ҳаммолим — хизматкоримга айлантириб қўйибман-ку!\nШоҳ унга қараб деди:\n— Эй менинг дарвешим, менинг олдимда нима узринг, нима талабинг бор?\n— Менинг ишиму аҳволимни биласан, ўсмоқчилаб, ўзингни билмасликка олма. Мен бир аёлманд, ўтин, тиканаклар териб, сотиб кун кўрувчи чолман. Кеча-кундуз чўлу тоғ кезиб, тикан йиғаман. Тикан сотиб нон оламан, агар қўлингдан келса, менга бир парча нон бер.\n— Эй заҳматкаш қария, тиканларингнинг нархини айт, сотиб оламан!.\n— Эй шоҳ, буни мендан арзонга олма, бир ҳамён олтиндан камига сотмайман». Лашкар аҳли чолга ўдағайлаб дедилар:\n— Оғзингни юм, эй аблаҳ, бу тиканларинг икки пулга қиммат, арзонроқ нарх қўй!\n— Ҳай, майли, бу тиканлар икки пулга қиммат бўлсин, аммо бундай яхши харидор кам учрайди. Хушбахт бир инсон бу ўтинга қўл текизди ва бу тиканлар гулзор гулларига айланди. Кимки бундайин тиканни сотиб олмоқчи бўлса, ҳар бир алоҳида тикан новдасини бир динорга сотиб олади. Бу инсон қўлидай қутлуғ қўл тиканимга теккунча беҳад азоблар кўрдим. Гарчи бу арзимас бир тикандир, аммо Унинг қўлидан олганим учун минг жонга арзийди.\n← Аввалги Аввалги Қотил ва Ҳабиб ажамий\nКейинги → Кейинги: Абул-Ҳасан Харақоний ҳикояси


Маккейн Жанубий Хитой денгизига ҳарбий авиация жўнатиш билан таҳдид қилди\n17:41 / 12.04.2016\nАҚШнинг Аризона штати сенатори Жон Маккейн Жанубий Хитой денгизининг баҳсларга сабаб ҳудудига кескин ҳаракатлар уюштиришини айтиб Хитойга таҳдид қилди. Бу ҳақида Financial Times саҳифаларида маълумот берилди.\nМаккейннинг фикрича, Хитой минтақадаги вазиятни мураккаблаштирмоқда.\n"Маъмурият таваккаал қилишга қўрқаяпти ва бу сиёсат Хитойнинг денгиз устунлигига эришишига тўсқинлик қила олмади", - деб ҳисоблайди сенатор.\nСиёсатчи икки ойдан сўнг Жанубий Хитой денгизидаги Филиппин ва Хитой ҳудудий баҳси бўйича қарор чиқарилишини эслатиб қўйди. Маккейн бу орада Хитой ўзининг минтақадаги ўрнини мустаҳкамлашга ҳаракат қилиши мумкин деб ҳисобламоқда.\n"Агар шундай бўлса, АҚШ дарҳол ўзининг ҳарбий авиациясини минтақага жўнатиши керак", дейди сенатор.


Дунёдаги энг машҳур «таксичи» — Сами Насирини Москвада дўппослашди\nДунёдаги энг машҳур «таксичи» — Сами...\n07.08.2018 16:33 0 164\n«Такси» фильмидан скриншот\n«Ракурс» ёзишича, Москвадаги караоке-барда таниқли француз актёри, «Такси» фильми бош роли ижрочиси Сами Насири дўппосланган.\nМазкур воқеа ҳақида «Интерфакс» агентлиги бугун, 7 август куни ўз манбасига асосланиб хабар тарқатди.\nТаъкидланишича, француз актёри дўсти билан караоке-барда дам олаётган бўлган. Соат тахминан 2:00 да улар бардаги бошқа мижозлар билан низолашиб қолишган. Жанжал муштлашувга айланиб кетган ва номаълум шахс актёрнинг бошига урган.\nВрачлар жабрланувчига бош мия чаноғи ёпиқ жароҳати ташхисини қўйишди. Бироқ ётиб даволаниш зарурати туғилмади.\nМанбага кўра, жанжал Беларусь фуқаролари билан келиб чиққан. Воқеада гумондорларнинг барчаси ҳуқуқни муҳофаза қилувчи органлар ходимлари томонидан қўлга олинган.\nМосква муштлашув Сами Насири


Ҳалабдан бир кеча-кундуз давомида деярли 6 минг киши олиб чиқилди\n13:22 / 14.12.2016\nҲалабнинг жангарилар қўл остида бўлган туманларидан бир кеча-кундуз давомида 6 минг киши, жумладан 2,2 минг болалар олиб чиқилди. Бу ҳақда урушаётган томонларни яраштирув Россия марказидан хабар қилинган.\n"Ҳалабнинг жангарилар қўл остида қолаётган туманларидан бир сутка давомида урушаётган томонларни яраштириш Россия маркази кўмагида 5992 тинч аҳоли вакили, жумладан 2210 бола олиб чиқилди", - дейилади хабарда.\nРФ Мудофаа вазирлиги маълумотларига кўра, 360 дан ортиқ жангари қуролини ташлаб, шаҳарнинг ғарбий қисмига чиққан. Сурия президенти қарори билан уларнинг 329 таси амнистия қилинди.


Ўзбекистон инсоний ривожланиш индекси юқори бўлган давлатлар гуруҳига кириб, 105- ўринни эгаллади. Бу ҳақда БМТ Тараққиёт дастурининг инсоний салоҳият ривожи тўғрисидаги ҳисоботида сўз боради.\nРейтингдан жами 189 давлат ўрин олган. Унда асосий кўрсаткичлар таълим даражаси, ўртача умр давомийлиги ва аҳоли жон бошига ЯИМ ҳажмидан иборат. Гендер тенглиги, аёллар ҳуқуқлари ва имкониятлари, экология ҳамда ижтимоий-иқтисодий барқарорлик ҳам ҳисобга олинган.\nИнсоний ривожланиш индекси жуда юқори бўлган давлатлар гуруҳидан 59 мамлакат жой олди. Норвегия биринчи, Швейцария иккинчи ва Австралия учинчи бўлди. Ўзбекистон инсоний ривожланиш индекси юқори бўлган 60−112- поғоналардаги давлатлар қаторидан ўрин эгаллади. Бунда Қозоғистондан кейин Марказий Осиёда иккинчи бўлди. 108- ўрин билан Туркманистон ҳам гуруҳда ўз ўрнига эга бўлди. Қирғизистон 122-, Тожикистон эса 127- ўрин билан ўртача ривожланган давлатлар (113−151) гуруҳига кирди.\nЖанубий Судан, МАРва Нигер эса рейтингда сўнгги ўринларни банд этди.\nҲисоботга кўра, Ўзбекистонда ўртача умр 71,4 йилни, таълим давомийлиги 11,5 йилни ва аҳоли жон бошига ЯИМ ҳажми 6470 минг долларни ташкил этади.


Охирги пайтда дунёда ҳар куни 90-100 минг нафар инсон коронавирусни юқтириб олмоқда. Бугунга келиб, унга чалинганларнинг умумий сони 4,2 миллиондан ортиб кетди. Минг афсуски, уларнинг 292 минг нафардан зиёди оламдан ўтди.\nТаъкидлаш зарурки, дунёнинг кўплаб мамлакатларида коронавирус пандемияси билан боғлиқ вазият ўзгаришсиз қолмоқда. Ҳатто пандемияга қарши муваффақият билан курашган Жанубий Кореяда бир ойлик пасайишлардан сўнг коронавирусга чалинганлар сони яна кескин ошди. У ерда сўнгги суткада вирус юқтирганлар сони 54 кишига кўпайди. Бу 12 апрелдан буён қайд этилган энг юқори кўрсаткичдир. Эътиборли жиҳати, Жанубий Кореядаги янги касалланиш ҳолатларининг барчаси ўз-ўзини изоляция қилмаган битта бемор билан боғлиқ. Бу мисоллар, ўз навбатида, халқимиздан жорий этилган барча тартиб-қоидаларга қатъий амал қилишни талаб этади. Шу йил 7 май куни ўтказилган видеоселектор йиғилишида давлатимиз раҳбари: “Ҳар биримиз карантин ва санитария-гигиена қоидаларига қатъий амал қилиб, ўзимиз, яқинларимиз ва халқимизнинг соғлиғини ҳимоя қилиш учун масъул эканимизни унутмаслигимиз зарур ва шарт”, деб бугунги куннинг энг устувор тамойилини яна бир бор белгилаб берди. Республикамизда карантин чекловлари юмшатилиши баробарида зийраклик ва эҳтиёткорлик билан карантин қоидаларига тўлиқ амал қилишимиз зарур. Афсуски, айрим фуқаролар бугунги вазиятда мавжуд қонун-қоидаларга риоя қилиш ва шу орқали санитария-эпидемиологик вазият барқарорлигига ҳисса қўшиш ўрнига ўзи ва бошқаларнинг ҳаётини хавф остида қолдириб, эпидемияга қарши кураш қоидаларини қўпол равишда бузмоқда. 2020 йил 10 май куни Ўзбекистонда коронавирус аниқланганлар сони аввалги кунлардан кўпайиб, 69 нафарни ташкил этгани барчамизни карантин талабларига риоя этишда ҳушёрлигимизни оширишимиз зарурлигини кўрсатади. Таассуфки, пандемия туфайли ўрнатилган тартиб-қоидаларни менсимаслик ҳолатлари ҳам учраётгани кишини қаттиқ ташвишга солади. “Бирники — мингга, мингники — туманга”, деган гап бор халқимизда. Арзимас баҳона билан карантин қоидаларини писанд қилмай, важ-карсонлар тўқиётган кимсаларнинг мақсади нима? Ахир, улар ҳам вазиятни яққол кўриб, сезиб туришибди-ку. Ислом динида инсоннинг юқумли касалликларга сабр қилишига улуғ савоблар ваъда қилинган. Агар бирор жойда вабо ёки ҳалок қилувчи юқумли касаллик тарқалса, у ердаги киши сабр қилса, унга шаҳидлик савоби берилади. Агар бирор кимса бесабрлик қилса, у бу ажрдан бебаҳра қолади. Шундай экан, ҳар бир фуқаро берилган тавсия ва кўрсатмаларга амал қилмаса, аввало, ўзининг, оиласининг, яқинларининг ҳаётига катта хавф туғдириши, ҳатто умрига зомин бўлиши мумкинлигини унутмаслиги зарур. Уламолар иттифоқ қилган қоида шуки, Ислом шариати ҳукмларининг мақсади бешта асосни ҳимоя қилишга қаратилган бўлиб, улар жон, дин, насл, мол ва ақлдир.\nҚуръони каримда: “Аллоҳ сизларга енгилликни хоҳлайди ва сизларга қийинчиликни хоҳламайди” (Бақара сураси, 185-оят), дейилади. Бошқа ояти каримада: “...ўз қўлларинг билан ўзларингни ҳалокатга ташламанглар...” (Бақара сураси, 195-оят), дейилган.\nҲазрати Пайғамбаримиз алайҳиссалом: “Зарар бериш ҳам, зарар кўриш ҳам йўқ”, деганлар. Жонни асраб-авайлаш тўғрисида булардан бошқа ҳам кўплаб диний кўрсатмалар мавжуд. Мўътабар фиқҳий китобларда: “Айни пайтда саломатликка ва келажакда тинч-тотувликка сабаб бўладиган нарсага амал қилиш шариат ва ақл нуқтаи назаридан вожиб ҳисобланади”, деб баён этилган. Афсуски, айрим жойларда жаноза каби диний маросимни амалга оширишда республика махсус комиссиясининг карантин бўйича талабларига, шунингдек, Ўзбекистон мусулмонлари идораси уламолар кенгашининг коронавирус инфекцияси тарқалишининг олдини олиш тўғрисидаги фатвосига амал қилмаслик оқибатида нохуш ҳолатлар содир бўлмоқда.\nИслом динида инсонлар ўз раҳбарларига, айниқса, ҳозирги каби таҳликали даврда ҳар бир мусулмон диний масалаларда уламоларнинг, саломатлигини сақлашда эса табиб-шифокорларнинг кўрсатмаларига қатъий риоя этиши талаб қилинади.\nЖумладан, вилоятларимизнинг бирида жаноза ва дафн маросимида белгиланган карантин талабларига риоя этмаслик оқибатида кўп сонли фуқароларни карантинга олишга мажбур бўлинди. Инсонлар манфаатини юзага келтириш ҳамда улардан зарарни даф қилиш Ислом динида баён этилган олий ҳикматдир. Жамоавий намозларни адо этиш суннат бўлса, лекин уларни адо этиш билан зарар келиб чиқса, ана шу зарарнинг хавфи устун кўрилади. Пандемия шароитида Ўзбекистон мусулмонлари идораси уламолар кенгашининг бошқа мусулмон мамлакатларида каби қабул қилган фатво ва қарорларига зид равишда хонадон ва масжидларда жамоавий намозларни адо этишга ҳаракат қилиш ёки жаноза, дафн маросимларида белгиланган (10–15 киши) ададдан кўп одамларни тўплаш мусулмонларнинг жони ва соғлиғини хатарга қўйишини унутмаслик керак. Ислом динида инсонлар ўз раҳбарларига, айниқса, ҳозирги каби таҳликали даврда ҳар бир мусулмон диний масалаларда уламоларнинг, саломатлигини сақлашда эса табиб-шифокорларнинг кўрсатмаларига қатъий риоя этиши талаб қилинади. Касаллик тарқалишининг олдини олиш бўйича ҳукумат, шифокорлар ва уламолар қандай йўл-йўриқ ва тавсиялар беришса, уларга амал қилиш зарур. Зеро, ояти каримада: “Эй имон келтирганлар! Аллоҳга итоат этингиз, Пайғамбарга ва ўзларингиздан (бўлмиш) бошлиқларга итоат этингиз!” деб таъкидланади (“Нисо” сураси, 59-оят). Бугун ҳар қачонгидан кўра, амрга итоат этадиган, бирлашадиган, жипслашадиган муваққат даврда яшаяпмиз. Халқимизда “Ҳар бир тун ортида тонг бор”, деган нақл бор. Бу ўзида жуда катта умид ва ишончни жамлаган иборадир. Тушунган ҳолда итоатимиз, чиройли сабримиз, хайрли амалларимиз ила бундай синовли кунларни енгиб ўтсак, эртага тинч-тотув, хотиржам, тўкин кунларга етамиз, албатта. Ҳар биримиз зиммамиздаги вазифаларга янада масъулият билан ёндашиб, санитария-гигиена талабларига қатъий риоя қилишимиз, энг бебаҳо неъмат бўлган сиҳат-саломатликни асраш ва ҳимоя қилиш учун барча зарур чораларни амалга оширишимиз шарт.\nЎзбекистон Мусулмонлари диний идораси масъул ходими


“Келин ҳеч қачон қиз бўлмайди”ми?\nДугонажон, эрта-индин оилангизга бағрингизни тўлдириб, фарзандингизни бахтли қилиш ва зурриёдингизни давом эттириш учун бошқа бир хонадоннинг суюкли қизи келин бўлиб келмоқда. Сизнинг ҳам орзуларингиз бисёр. Тўй яқин бўлгани сайин қариндошлар, қўшнилар, таниш-билишларингиз сизни қайноналик унвони билан муборакбод этишади. Аммо инсонлар орасида “Келинга бошидан қаттиқ туриш керак”, “Келин ҳеч қачон қиз бўлмайди”, “Келин келса, ўғил ҳам айнийди” кабиларни айтадиганлар ҳам учрайди.\nСиз эса битта болангиз иккита бўлганидан қувонинг. Келинингиз билан бирга оилангизга зурриётлар қўшилишини тасаввур қилинг. Остонангиздан келин деган номга муносиб бўлишни ният қилиб кириб келган бу нозик хилқатни она бўлиб қабул қилинг.\nҲамма оналар ҳам “Ўғлимни бошини иккита қиламан, келин тушираман” деб, ўзи киймаса ҳам, сандиққа сарполар йиғади. Минг бир розилик билан сандиққа сарполар солганда юраги бир энтикиб, бўлғуси келинини ширин орзулар билан тасаввур қилади.\nАммо қайноналикка етиб, баъзи оналаримиз ширин орзуларини четга суриб, фарзандлари бахтига раҳна солаётганларини сезишмайди.\nЯнги оила – бу янги ўтқазилган кўчат демакдир. Ниҳолни бўй чўзиб, кўкариб кетиши учун зийрак боғбоннинг парвариши лозим. Сиз билан биз зийрак боғбон бўлайликки, биз тутган йўллар оқибатида боғларимиз пайҳон бўлмасин.\nБаъзи оналаримиз ўғилларини келинга меҳрибонлигини кўриб ичлари титрайди. Ўғли билан келинини суҳбатини пойлайдиган оналар ҳам бор. Бу нима, рашкми? Ўзлари сезмаган ҳолда келинни кундош ўрнида кўряптиларми?\nКелинингиз эрталаб тура олмабди, дарров хулоса чиқаришга шошилманг. Қизингиз ухлаб қолса, “Чарчагандир, бир оз дам олсин” дейсиз-у, келинингиз барвақт турмаса, “Яна ухлаб қолибди”, деб жаҳл отига минасиз.\nИлгари қайноналар Аллоҳдан қўрққанлари учун ҳам келиннинг ишидан айб топмасдан, аксинча, тарбиялаб, олижаноб келинга айлантиришга харакат қилишган.Келиннинг онаси ҳам қизим бировнинг хонадонига борганда қийналмасин, деб рўзғорнинг икир-чикиригача ўргатишган. Ҳозирда эса оналаримиз “Қизим ўқишдан келди, ишлаб келди” деб, ҳамма юмушни ўзлари бажаришади. Оқибатда қиз бошқа хонадонга келин бўлиб борганида турмушнинг илк кунлариданоқ уқувсизлиги билиниб қолади. Агар келиннинг қайнонаси диёнатли бўлса, қаноат билан тарбиялаб йўриғига солиб олади, аммо диёнатсиз қайнона бўлса, 2-3 ойда кўч-кўрони билан онасиникига қайтариб юборади.\nКелинини мақтаган қайнонанинг келини эмас, аввало ўзи яхшидир. Янги жой, янги рўзғор, янги феълли инсонлар. Келин ўрганиб кетгунича албатта, камчилиги бўлади. Қайнона келиннинг хатосини яшириб, яхшисини оширяптими, албатта, келин қиз ўрнида бўлғуси, иншааллоҳ.\nПайғамбаримиз соллаллоҳу алайҳи васаллам ҳадисларида: “Албатта, амаллар ниятларга боғлиқдир”, деганлар. Яхши қайнона бўлиш учун ёш ёки кекса бўлиши, ўқиган ёки кўп туққан бўлиши шарт эмас. У аёлнинг аслига, имонига, феълига ва албатта, ниятига боғлиқ бўлади.\nКелинини доим мақтайдиган бир онахон билан ҳаёт тажрибалари ҳақида суҳбатлашганимда: “Мен ният қилганман, келинимни қиздек кўраман, деб. Мен келинимга она бўлолсам, у ҳам менга қиз бўлади. Тўйдан олдин келиним билан учрашиб, оилада кўпчилик эканимизни тушунтириб, хонадонимизнинг азалий урфлари ҳақида суҳбатлашганман. Ҳозирги вақтда келиним нафақат менинг, балки барчанинг меҳрини қозонган. Келиним хасталаниб қолса, албатта, қизимга қандай қарасам, шундай парвариш қилишга харакат қиламан. Бир-икки кун уй юмушларини ўзим қиламан. Бу мен учун саломатлик бўлса, келинимга соғлигини тиклаб олиш учун бир оз ҳордиқ бўлади. Буни ҳамма қилиши мумкин. Бунинг учун бир инсоннинг қалбини оғритиш гуноҳ эканлигини, қилаётган амалларимизни эса савоб деб, кундалик ҳаётимизга татбиқ қилишимиз мумкин” дедилар.\n“Сўнгра ана ўша кунда (қиёматда), албатта, (сизларга ато этилган барча) неъматлар тўғрисида сўроқ қилинурсиз!”(Такосур сураси, 8 оят).\nАллоҳ таоло ато этган ҳар бир неъматга шукр қилдингизми, йўқми – сўраласиз. Каттаю-кичик ҳар бир неъмат тўғрисида сўралиш ҳисси ҳар бир имонли инсонни доимий равишда қамраб турмоғи лозим. Ана шундагина масъулият ҳисси ортади. Қайнона учун ҳам келин Яратганннинг неъмати. Келин келиб бағримиз тўлса, қўлимиздан ишимизни олиб, оғиримизни енгил қилиб турибдими, албатта, келинимиз ҳаққига дуоларимизни дариғ тутмайлик.\nДоим ёдимизда сақлашимиз керак бўлган ҳақиқатлардан бири шуки, сиз келинингизнинг кўнглига қараб, қилган хизматлари учун дуо қиляпсизми, билингки, бошқа бир хонадонда сизнинг ҳам қизингиз дуоларга кўмилиб юрибди.\n“Она бўламан” деб, ният қилдингизми, Аллоҳ ниятингизга яраша шафқат, меҳр эшигини очади. Келинингизга ёққанингиз ўз фарзандингизга ёққанингиздан кўра гаштлироқ.\nКекса бир онахондан: “Устозингиз ким?”, деб сўралганда, онахон: “Аллоҳ раҳмат қилсин, қайнона ойимлар”, деб жавоб бердилар.\nҲар бир аёлга келинларига устозлик қилиш бахти насиб этсин. Бу жуда улкан мартаба. Бу мартабага етишишнинг ўзига яраша машаққатлари борки, унга сабр-қаноат билан етишиш мумкин.\nДугонажон, яна бир истагим, зинҳор-базинҳор келинингизданми, ўғлингизданми ранжиб “Болангдан қайтсин” деб юборманг. Халқимизда мақол бор - “Шохига урсанг, туёғи зирқирайди”. Набирангиз бадфеъл бўлса, ота-онасига қўшилиб сиз ҳам сиқиласиз. Феълимизни кенгроқ қилайлик, кечиримли бўлайлик. Келинингизни суйганингиз сари Аллоҳ таоло қувончли кунларингизни кўпайтираверади. Аллоҳ барчамизни ҳидоят йўлида қилсин!\nДругие материалы в этой категории: « Қабрда ҳам рашк қиламан (Ҳаётий ҳикоя)\tНишонга урилган гаплар: “Қандай иш қилган бўлсанг ҳам, унинг мукофот ёки жазосини оласан” »


Ўзбекистон ва Қозоғистон ўртасида халқаро автомагистраль йўли очилди » Ўзбекистон янгиликлари – Zamin.uz\nЎзбекистон ва Қозоғистон ўртасида халқаро автомагистраль йўли очилди\nБугун, 17 июль куни “Бейнеу – Акжигит – Ўзбекистон чегараси” халқаро автомагистралининг тантанали очилиш маросими бўлиб ўтди. Бу ҳақда ЎзА хабар қилмоқда.\nПрезидент Шавкат Мирзиёев топшириғига биноан Ўзбекистон Республикаси бош вазири Абдулла Арипов бошчилигидаги делегация “Бейнеу – Акжигит – Ўзбекистон чегараси” халқаро автомагистралининг тантанали очилиш маросимида иштирок этди.\n“Бейнеу – Акжигит – Ўзбекистон чегараси” автомагистрали мамлакатларнинг иқтисодиёти юксалиши ва ўзаро товар айирбошлаш ҳажмининг ортишига хизмат қилади. Ўзбекистоннинг Қозоғистон орқали Шимолий ва шимоли-ғарбий йўналишлар – Болтиқбўйи ва Европа мамлакатларига чиқишида, шунингдек, денгиз бўйи мамлакатлари билан боғланишида муҳим аҳамият касб этади, дейилади хабарда.\nЯнгиликлар » Жамият » Ўзбекистон ва Қозоғистон ўртасида халқаро автомагистраль йўли очилди\n13:30 Ўзбекистон ва Қозоғистон ўртасида қандай ҳужжатлар имзоланди?\n20:44 Ўзбекистон ва Қозоғистон янги йўл билан туташади


26 феврал 2021, Тошкент вақти: 00:39\nШайбон Шу кунларда Фарғона вилояти ички ишлар бошқармаси ҳибсхонасида сақланаётган инсон ҳуқуқлари ҳимоячиси Мўътабар Тожибоевага қарши шикоятлар сонини кўпайтириш ҳаракатлари кўрилмоқда.\nУнинг сўзларига кўра, вилоят ИИБ ходими Равшан Сотиволдиев Тошлоқ туманилик Насиба Қамбаровадан М.Тожибоева ундан пора олгани тўғрисида шикоят аризаси ёзиб беришни талаб қилган. (М.Тожибоеванинг синглиси Муҳаррам Тожибоева бу аёлнинг эри билан ажрашиш масаласидаги судда унга адвокат бўлган). Н.Қамбарова М.Тожибоевани танимаслигини айтиб, ариза ёзишдан бош тортган. Шундан кейин Р.Сотиволдиев унга вилоят прокуратурасига боришни тайинлаб, чақирув қоғози ташлаб кетган.\nБу маълумотни М.Тожибоеванинг ҳимоячиси Муҳаррам Тожибоева ҳам тасдиқлади.\n“Р.Сотиволдиев М.Тожибоева энди қамоқда чириб кетишини айтиб, Н.Қамбаровадан шикоят ариза ёзиб беришни сўраган. Рад жавобини олгач, Р.Сотиволдиев прокуратурада у билан бошқача гаплашишини айтиб, чиқиб кетган”, - деди Муҳаррам Тожибоева.\nМуҳаррам Тожибоева ўзининг қонуний ҳимоясидаги опаси билан учрашишга йўл қўйилмаётганини таъкидлади. Унинг айтишича, ҳибсхона бошлиғи М.Тожибоевани адвокати билан учраштирмаслик ҳақида юқоридан буйруқ борлигини маълум қилган.\nМ.Тожибоева балиқчилик хўжалигида ёлланма ишчи сифатида ишлаган шахснинг шикоят аризаси асосида 8 октябрь куни тунда ҳибсга олинган эди.\nМуҳаррам Тожибоеванинг таъкидлашича, опаси балиқчилик хўжалиги ҳомийси бўлган ва иш юритиш учун каттагина маблағ сарфлаган. Аммо кейинчалик етиштирилган балиқнинг аксар қисми хўжалик ишчиси томонидан пуллаб юборилгани аниқланган. Инсон ҳуқуқлари ҳимоячиси ўзлаштирилган пулнинг ҳаммасини эмас, ўзи ҳомий сифатида сарфлаган маблағни қайтариб беришни талаб қилган. Ишчи аввал 350 минг, эртасига 250 минг сўмни олиб келганида М.Тожибоева ҳибсга олинган.


“The Hindu”: Туб ўзгаришлар инқилобсиз ҳам содир бўлиши мумкин. Ўзбекистон бунга яққол мисолдир » Ўзбекистон янгиликлари – Zamin.uz\n“The Hindu”: Туб ўзгаришлар инқилобсиз ҳам содир бўлиши мумкин. Ўзбекистон бунга яққол мисолдир\nМамлакатимиз ҳаётида рўй бераётган янгиликларга Ҳиндистон оммавий ахборот воситалари ва экспертлари ҳам алоҳида эътибор қаратмоқда.\nМасалан, “The Hindu” газетасида чоп этилган мақолада журналист Сухасини Ҳайдар “Ўзбекистон ўзгармоқда, у билан бирга бутун Марказий Осиё ўзгармоқда” дея фикр билдиради.\n“Туб ўзгаришлар инқилобсиз ҳам содир бўлиши мумкин. Ўзбекистон бунга яққол мисолдир, — деб ёзади шарҳловчи. — Шавкат Мирзиёев 2016 йили давлат раҳбари лавозимига сайлангач, жадал ислоҳотларни бошлади. Уларнинг ҳаётга татбиқ этилиши жараёнини бутун дунё катта қизиқиш билан кузатаётир. Давлат ва жамият ҳаётининг барча жабҳаси — давлат бошқаруви, иқтисодиёт, суд тизими, матбуот ўзгаришларга юз тутди”.\nЖурналистнинг фикрича, минглаб шахсларнинг “қора рўйхат”лардан ўчирилгани, ҳуқуқни ҳимоя қилиш органлари ислоҳ этилиши, фуқаролар ҳуқуқ ва манфаатлари ҳимояси кучайиши Ўзбекистон раҳбарияти томонидан қабул қилинган муҳим қарорларнинг натижаси бўлди. Халқаро ҳамжамият мазкур янгиликларни жуда катта мамнуният билан кутиб олди.\nТашқи сиёсатда Ўзбекистон етакчиси узоқни кўра билувчи раҳбар сифатида ўзини намоён этди. Таҳлилчиларнинг баҳоларига суянган ҳолда журналист Шавкат Мирзиёев Президентлик фаолиятининг 18 ойи мобайнида хорижий мамлакатларга 17 та ташрифни амалга оширганини ёзади. Қўшни давлатлар билан дўстона алоқаларни мустаҳкамлаш ўзбек дипломатиясининг диққат марказида бўлди.\n“Президент Мирзиёев Марказий Осиёнинг ҳар бир мамлакатига ташриф буюрди. Чегаралар бўйича музокаралар тикланди, кўплаб баҳсли масалалар ҳал этилди. Унинг Пекин, Сеул, Москва, Вашингтон, Нью-Деҳли, Парижга ташрифлари эса расмий Тошкентнинг халқаро майдондаги обрў-эътибори юксалишига хизмат қилди. Афғонистонга нисбатан сиёсатини мутлақо ўзгартириб, Ўзбекистон энди ушбу мамлакатга ҳамкорлик учун имкониятлар манбаи сифатида қарамоқда. Бундан ташқари, Ўзбекистон ҳукумати Афғонистон ҳукумати ва “Толибон” ҳаракати ўртасида тўғридан-тўғри тинч музокаралар ўтказиш учун майдон тақдим этишга тайёрлигини билдирди.\nВиза тартибининг соддалаштирилиши, валюта ва божхона соҳаларининг либераллаштирилиши, С. Ҳайдарнинг фикрича, мамлакатга сайёҳлар ва хорижий сармоялар оқими кенгайиши учун мустаҳкам пойдевор яратди. Бу республика аҳолисининг ярмидан кўпини ташкил қиладиган ёшлар учун минглаб иш ўринлари яратиш имконини беради.\nЯнгиликлар » Ўзбекистон » “The Hindu”: Туб ўзгаришлар инқилобсиз ҳам содир бўлиши мумкин. Ўзбекистон бунга яққол мисолдир\n10:20 Саррининг рекорди: «Челси» кетма-кет 18 та ўйиндан бери мағлуб бўлмаяпти\n09:53 2019 йилда Ўзбекистон солиқ сиёсатида тарихий ўзгаришлар даври бўлиши маълум қилинди\n09:25 Ўзбекистон каратэ федерациясида қўшҳокимлик: аслида ким президент?\n08:56 Алишер Узоқов: «Бешта эпизодга 100 минг доллар сўраганман» (видео)\n08:27 Қандли диабет энди Ўзбекистонда даволанади\n07:57 Huawei экрандаги “тешик”ка карнай ўрнатади\n07:27 Конте нега "Реал"ни бошқаришни истамаганини айтди\n06:58 Балиқнинг қайси тури энг фойдали эканлиги маълум қилинди\n10:31 АҚШ нашри Мирзиёев ташрифини «ҳафтанинг энг муҳим геосиёсий воқеаси» деб атади\n23:22 АҚШ Давлат департаменти Ўзбекистондаги ижтимоий-сиёсий ўзгаришни эътироф этди\n00:25 Туркиялик таҳлилчи Шавкат Мирзиёев ҳақида фикр билдирди\n12:32 Машҳур журналнинг махсус сони Ўзбекистонга бағишланди\nҚайси тиббий муассасалар аҳолига бепул хизмат кўрсатади?\nЎзбекистон ҳақидаги «Орёл и решка» кўрсатуви эфирга узатилди (видео)\nЎзбекистонга россиялик сайёҳлар оқими 1,3 марта кўпайди\nАндижон вилояти ҳокими дам олиш кунлари пахта терди (видео)\nҚозоғистон Halyk Banki Ўзбекистонда Tenge Bank’ни очади\nЎзбекистон фуқаролари учун Туркиядаги визасиз режим 90 кунгача узайтирилди\nГули ва Шароф: фарзандлар даврасида (фото, видео)\nКаттақўрғонда 6 ёшли қизалоқ ўз укаси ётган бешикка ўт қўйиб юборди\nАйрим ўзбекистонликларнинг Қозоғистондаги саргузаштлари\nКриштиану Роналдунинг оиласи яна бир аъзога кўпайди (фото)\nДубай аэропортида йўловчининг сумкасидан ўғирланган бола топилди (видео)\nКоррупция бўйича бир умрга қамалган прокурор яна 100 кишини “сотди”\n“Facebook”дан маълумотлари ўғирланган 81 000 та аккаунтнинг нархи: “Ҳар бир аккаунт – 10 цент”\nБританиялик олимлар суперкомпьютерни ишга туширди\nApple iPhone X телефонларида носозликлар борлигини тан олди\nКонте нега "Реал"ни бошқаришни истамаганини айтди\n"Реал" қишки трансферлар учун 200 млн евро сарфламоқчи\nЎзбекистон аёллар термаси бокс бўйича Жаҳон чемпионатида иштирок этади\nЎзбекистон ОТЖ бош мураббийлиги учун 4 нафар номзод даъвогарлик қилмоқда (фото)\nСардор Раҳимхон ва Тоҳир Усмоновга нима учун лицензия берилмаяпти?\n“Юлдузлар жанги” фильми асосида сериал суратга олинади\nОлимлар кечки овқатланиш қандай касалликларга олиб келиши мумкинлигини айтишди\n4 йилдан кейин ишсиз қолмаслик учун нимани ўрганиш керак? (фото)\nЁш йигит-қизларнинг сочига оқ ораласа...\nҚанчалик ақлли эканингизни текшириб кўринг


“Цензурага хоҳиш борлигининг белгиси” — ижтимоий тармоқлар блокланиши ҳақида интернетда нима дейишяпти? - Zamin.uz\n2 июлдан бошлаб, Ўзбекистонда Twitter, TikTok ва Вконтакте ижтимоий тармоқлари ҳамда Skype платформаси фаолияти чекланди. Бу – “Шахсга доир маълумотлар тўғрисида”ги қонун талаби бузилаётгани билан изоҳланяпти. Ҳукуматнинг бу қадами интернетдаги ўзбек аудиториясида салбий қарши олинди.\nОлий Мажлис депутати Расул Кушербаев бу қонун қабул қилинаётганда қарши овоз берганини айтади. Унинг фикрича, фуқароларнинг шахсга доир маълумотларини муҳофаза қилиш баҳонаси билан интернетдаги оммабоп тармоқларни чеклашга уринишдек кўринаётган бу иш кўпроқ салбий оқибатга олиб келади.\n“Масалан, фойдаланувчилар оммавий равишда чекловларни четлаб ўтувчи VPN каби дастурлардан фойдаланишни бошлайди, назорат буткул йўқолади. Камига фуқароларни қонунбузарга айланишга мажбур қиламиз.\nТанкка қарши кетмон билан жанг қилишдек “ахборот асри”даги жуда кулгили ва абсурд қарор.\nФуқароларнинг мулк ҳуқуқи бузилса жимлик, уйидан ҳайдалса жимлик, ери мажбуран олиб қўйилса жимлик, фермер сарсон юрса жимлик... Лекин унинг шахсга доир маълумотларини муҳофаза қилишга келганда кескин чоралар... Ғалатимасми?” – дея савол қўйган депутат.\nИқтисодчи Отабек Бакиров эса бу ҳолатни цензурага мойиллик деб атади.\n“Ижтимоий тармоқлар маълумотлар базасини Ўзбекистонда икки дунёда ҳам кўчирмаслигини била туриб ҳам, шу қонуннинг қабул қилиниши аслида цензурага хоҳиш ва мойиллик ҳаддан зиёд эканини кўрсатади.\nПайдо бўлган фурсатдан фойдаланиш орқали цензура ойболтасининг ишга туширилиши аслида бу”, – дейди у.\nАдлия вазирининг давлат тили бўйича маслаҳатчиси, блогер Шаҳноза Соатова эса ҳатто мактаб болалари ҳам чекловларни айланиб ўтиш учун VPN'лардан фойдалана бошлаганини ёзган.\nБошқа бир Twitter фойдаланувчиси масъуллар интернет тезлигини ошириш устида эмас, уни блоклаш устида изланишини тахмин қилган.\nОлий Мажлиснинг яна бир фаол депутати Дониёр Ғаниев қонунни халқ вакиллари – депутатлар қабул қилганига урғу берган.\nЎзА бош директорининг ўринбосари, блогер ва ҳуқуқшунос Хушнудбек Худойбердиев масъуллар Telegram'ни ҳам блоклаб қўйишидан хавотирда эканини билдирган.\nШунингдек, кўплаб фойдаланувчилар ижтимоий тармоқларга қўйилган чекловларни четлаб ўтиш учун VPN'лардан фойдаланиш бошланганига урғу беришган.\nШу билан бирга, бир неча тармоқ фаоллари президент Шавкат Мирзиёевнинг ўтган йилги нутқида “интернет ёпилмайди” дея таъкидлаганини ёдга олмоқда.\n“Ўзбекистон ҳозир очиқ, олдингидек ёпиб қўйишга иложимиз йўқ. Чегараларни ёпмаймиз энди. Интернет ёпилмайди. Оммавий ахборот воситаларига яна бир марта миннатдорчилик билдирмоқчиман. Улар билан мулоқот қилмаган раҳбарларнинг келажаги бўлмайди”, – таъкидлаганди давлат раҳбари 2020 йил кузидаги нутқларидан бирида.\nЭслатиб ўтамиз, 2021 йил 16 апрелдан кучга кирган “Шахсга доир маълумотлар тўғрисида”ги қонунга янги қўшилган 27-1 моддага кўра, Ўзбекистон фуқароларининг шахсига доир маълумотлар жисман Ўзбекистон Республикаси ҳудудида жойлашган серверларда сақланиши талаб қилинмоқда.\nРасмийларга кўра, олиб келиниши талаб қилинаётган шахсий маълумотлар сирасига фуқаролар тармоқда рўйхатдан ўтиш учун ишлатадиган исм-фамилия, телефон рақам ва паспорт маълумотлари кабилар киради.\nШунингдек, мутахассис VPN серверларни ишлатишнинг катта хавфи – шахсий маълумотлар эмас, балки тақиқланган веб-сайтларга кириши осон бўлиб қолишида эканлигини айтган.\n“Аслида интернетда давлат ростдан ҳам блоклаши керак бўлган нарсалар бор. Масалан, порнографик, террористик маълумотлар ва қора бозор кабилар. Одамлар VPN'дан фойдаланишни бошлагандан кейин буларнинг ҳаммаси очилиб кетади. Давлат мана шу тарафдан келадиган хавфни ҳисобга олиши керак.\nИккинчидан, бизда кўпинча бепул VPN сервердан фойдаланишади. Билиб олиш керакки, интернетда бепул хизмат таклиф қилиняптими, демак сиз маҳсулот бўлиб хизмат қиляпсиз. Сизнинг маълумотларингиздан исталган йўлда фойдаланиши, ҳатто, сизнинг ўзингизга «шантаж» қилиши ҳам мумкин”, – дейди Анвар Нарзуллаев.\n23-07-2021, 17:44, Дунё\n23-07-2021, 19:00, Жамият\n23-07-2021, 18:20, Дунё\nЯнгиликлар » Технология » “Цензурага хоҳиш борлигининг белгиси” — ижтимоий тармоқлар блокланиши ҳақида интернетда нима дейишяпти?


hidoyat.uz – “Мовароуннаҳр” нашриётининг сайти - АБУ МУИН НАСАФИЙНИНГ БЕБАҲО МЕРОСИ\nАБУ МУИН НАСАФИЙНИНГ БЕБАҲО МЕРОСИ\nБугунги кунда буюк ватандошимиз, калом илми ривожига беқиёс ҳисса қўшган улуғ аллома ва мутафаккир Абу Муин Насафийнинг бой илмий-маънавий меросини чуқур ўрганиш, шунингдек, мамлакатимизда ҳамда хорижий давлатларнинг кутубхоналари ва қўлёзма фондларида сақланаётган асарлари нусхаларини, улар ҳақидаги китобларни тўплаш ва тадқиқот ишларини олиб боришга алоҳида эътибор қаратилмоқда.\nЎрта аср манбаларида Абу Муин Насафийқаламига мансуб бир қатор асарлар келтирилган. Олимнинг “Табсиратуладилла” асари бебаҳо асарлардан бири ҳисобланади. Асарнинг тўлиқ номи –“Табсир ат уладилла фи усулиддин ало тариқати Абу Мансур Мотуридий” (“Дин усул (асос)ларини Абу Мансур Мотуридий таълимоти (тариқати)га асосан далиллар билан шарҳлаш”) деб аталади. Ушбу асар номидан ҳам кўриниб турибдики, унда Имом Мотуридий таълимотига кўра дин усуллари ҳақида баҳс юритилади. “Табсират ал-адилла” асарининг қўлёзмаси Миср Араб Республикасининг Искандария шаҳри кутубхонасида сақланади. Бу қўлёзма 1269 йили Муҳаммад ибн Ҳасан ибн Ҳусайн исмли хаттот томонидан Бухорода кўчирилган. Мазкур нусха асарнинг энг қадимий қўлёзмаларидан бири ҳисобланади. Қўлёзма ҳажми 209 варақ бўлиб, насх хатида кўчирилган.\nАллома қаламига мансуб “Баҳрулкалом” (“Калом илми уммони”) асари қўлёзмаси Миср Араб Республикасининг Қоҳирадаги “Дорул кутуб мисрия” кутубхонасида сақланади. Асар таълиқ хатида 1669 йилда кўчирилган. Шунингдек, бу асарнинг қўлёзмалари Дамашқ ва Дубайдаги кутубхоналарда ҳам сақланади.\nАбу Муин Насафийнинг яна бир асари “Тамҳид ли қавоидиттавҳид” (“Тавҳид қоидаларига кириш”) қўлёзмаси ҳам Қоҳирадаги “Дорул кутуб мисрия” кутубхонасида сақланади. Асар насх хатида Муҳаммад ибн Муҳаммад Шаҳир томонидан рабиул аввал ойининг охири 1381 йилнинг июнида Ҳалаб шаҳрида кўчирилган. Матн ҳошиясида кўплаб қайдлар ёзилган. Асар ҳажми 24 варақдан иборат. Асарнинг турли даврда кўчирилган бир неча қўлёзма нусхалари Туркиядаги кутубхоналарда ҳам сақланади.\nАбу Муин Насафийнинг калом илмида тутган ўрни беқиёс. У ёзган асарларга олимлар юқори баҳо берилган. Жумладан, турк олими Ҳ.Отай “Мотуридия таълимоти ривожида Абу Муин Насафий хизмати беқиёс бўлиб, бундан кейин ундай зот етишиб чиқмади”, деб таъкидлаган бўлса, Имом Мотуридий асарлари тадқиқотчиси, немис олими У. Рудольф Абу Муин Насафийнинг “Табсиратуладилла” асаридан ўз изланишларида асосий манба сифатида фойдалангани ва унга нодир асар сифатида юксак баҳо бергани алломанинг нақадар юксак эҳтиромга эга эканини кўрсатади.\nБугунги кунда мамлакатимизда Абу Муин Насафий фаолияти ва илмий мероси бўйича тадқиқотлар олиб борилмоқда. Муҳими, Абу Муин Насафийнинг бой илмий-маънавий мероси нафақат ўзи яшаган давр, балки ҳозирги кунда ҳам аҳамиятини йўқотмаган.\nтарих фанлариномзоди, доцент.\n196 марта ўқилган.